Document ID: 31994R1901

ΚΑΝΟΝΙΣΜΟΣ (ΕΚ) αριθ. 1901/94 ΤΗΣ ΕΠΙΤΡΟΠΗΣ της 27ης Ιουλίου 1994 για τροποποίηση του κανονισμού (ΕΟΚ) αριθ. 1707/90 περί λεπτομερειών εφαρμογής του κανονισμού (ΕΟΚ) αριθ. 1796/81 του Συμβουλίου στις εισαγωγές κονσερβών καλλιεργουμένων μανιταριών από τρίτες χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1796/81 του Συμβουλίου της 30ής Ιουνίου 1981 περί μέτρων εφαρμοζομένων στις εισαγωγές κονσερβών καλλιεργουμένων μανιταριών του είδους Agaricus spp. τα οποία υπάγονται στους κωδικούς ΣΟ ex 0711 90 40, 2003 10 20 και 2003 10 30 (1), όπως τροποποιήθηκε τελευταία από τον κανονισμό (ΕΟΚ) αριθ. 1122/92 (2), και ιδίως το άρθρο 6,
Εκτιμώντας:
ότι στον κανονισμό (ΕΟΚ) αριθ. 1707/90 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 3453/93 (4), καθορίζονται οι όροι με τους οποίους οι ποσότητες οι οποίες υπερβαίνουν εκείνες που έχουν καθορισθεί στο άρθρο 3 του κανονισμού (ΕΟΚ) αριθ. 1796/81 υπόκεινται στην είσπραξη συμπληρωματικού ποσού- ότι πρέπει να προσδιορισθεί ότι οι εισαγόμενες ποσότητες οι οποίες υπερβαίνουν τις ποσότητες που αναγράφονται στα πιστοποιητικά, δυνάμει του άρθρου 8 παράγραφος 4 του κανονισμού (ΕΟΚ) αριθ. 3719/88 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 3519/93 (6), δεν απαλλάσσονται του συμπληρωματικού ποσού-
ότι οι κινεζικές αρχές ανακοίνωσαν τροποποίηση του καταλόγου των αρμοδίων αρχών για την έκδοση των πιστοποιητικών καταγωγής σύμφωνα με το άρθρο 4 του κανονισμού (ΕΟΚ) αριθ. 1707/90- ότι πρέπει, συνεπώς, να τροποποιηθεί το παράρτημα ΙΙΙ του προαναφερθέντος κανονισμού-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1707/90 τροποποιείται ως εξής:
1. Στο άρθρο 7 προστίθεται το ακόλουθο εδάφιο:
"Οι εισαγόμενες ποσότητες στο πλαίσιο της ανοχής που αναφέρεται στο άρθρο 8 παράγραφος 4 του κανονισμού (ΕΟΚ) αριθ. 3719/88 δεν απαλλάσσονται του συμπληρωματικού ποσού."
2. Στο παράρτημα ΙΙΙ, μετά τους όρους "για την Κίνα", η δεύτερη υποπερίπτωση αντικαθίσταται από το ακόλουθο κείμενο:
"- Foreign Trade Administration, Ministry of Foreign Trade and Economic Cooperation (MOFTEC)."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουλίου 1994.

Labels: 3
17
5